Source: https://www.dph.sk/33/schvalene-zmeny-v-zakone-o-dph-s-ucinnostou-od-1-januara-2019-uniqueidmRRWSbk196FPkyDafLfWAE1d2WUUfDAbH8ukuTXxnZKIChkuWjsQHg/?uri_view_type=4&utm_source=dph.sk&utm_medium=top-slider&utm_campaign=ONLIB-predplatne&utm_content=zmeny-v-zakone-o-dph-1jan-dph.jpg
Timestamp: 2019-05-21 09:01:56+00:00

Document:
17.12.2018, Ing. Ján Mintál, Zdroj: Verlag Dashöfer
25.21 Schválené zmeny v zákone o DPH s účinnosťou od 1. januára 2019
Dňa 29.novembra 2018 bol definitívne schválený vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (ďalej „iba „novela zákona o DPH”). Tento právny predpis nadobudne účinnosť od 1.januára 2019 okrem vybraných ustanovení, ktoré nadobudnú účinnosť počnúc 1.októbrom 2019 resp. 1.januárom 2020.
K najdôležitejším zmenám a doplneniam účinným od 1.januára 2019 patrí zrušenie povinnosti zložiť zábezpeku na daň pri povinnej aj dobrovoľnej registrácii k DPH, zmeny pri zdaňovaní nehnuteľnosti určenej na bývanie, nová definícia obratu pre účely DPH, určenie miesta dodania digitálnych služieb pre nezdaniteľné osoby z iného členského štátu, zavedenie úpravy odpočítanej dane pri hnuteľnom majetku v súvislosti so zmenou rozsahu použitia hnuteľného majetku na podnikanie a aj na iný účel ako na podnikanie, zrušenie prenosu daňovej povinnosti pri dodaní poľnohospodárskych plodín a tovarov z kovov v prípade vyhotovenia zjednodušenej faktúry ako aj zmeny týkajúce sa odvodu dane z majetku v prípade zrušenia registrácie k DPH.
Od 1.októbra 2019 nadobudnú účinnosť striktné pravidlá uplatňovania DPH pri obstaraní tovarov a služieb prostredníctvom tzv. poukazov. V tomto prípade došlo k posunutiu účinnosti o 9 kalendárnych mesiacov oproti pôvodnému návrhu, a to z dôvodu vytvorenia dostatočného časového priestoru pre technické zabezpečenie potrebných úprav systémov platiteľov dane.
Novela zákona o DPH napokon zavádza inštitút oslobodenia od DPH pri transakciách spojených s medzinárodným obchodom. Tento však nadobudne účinnosť až od 1.januára 2020.
V znení zákona o DPH účinnom do 31.decembra 2018 sa obratom rozumejú výnosy (príjmy) bez dane z dodávaných tovarov a služieb v tuzemsku okrem výnosov (príjmov) z tovarov a služieb, ktoré sú oslobodené od dane podľa § 28 až 36 a podľa § 40 až 42 spomínaného právneho predpisu.
Podľa zákona o DPH platného do 31.decembra 2018 zdaniteľná osoba účtujúca v sústave jednoduchého účtovníctva musela zahŕňať do obratu aj prijaté zálohy. Počnúc rokom 2019 sa však v zmysle „novej” definície obratu nebudú do sumy 49 790 eur dosiahnutej za najviac 12 predchádzajúcich po sebe nasledujúcich kalendárnych mesiacov zahŕňať platby, ktoré boli prijaté pred dodaním tovaru alebo služby. Tieto prijaté „preddavkové platby” budú pre podnikateľa predstavovať súčasť hodnoty tovaru a zahrnú sa do obratu za kalendárny mesiac, v ktorom bude tovar skutočne dodaný.
Fyzická osoba - podnikateľ v oblasti stolárskej činnosti, je platiteľom DPH a účtuje v sústave jednoduchého účtovníctva. Dňa 20.novembra 2018 dodal vyrobenú kuchynskú linku zákazníkovi. Ten mu však avizoval, že mu zaplatí až v januári 2019. Bude musieť brať do úvahy pri zisťovaní obratu v januári 2019 za obdobie január 2018 až december 2018 aj faktúrovanú hodnotu za kuchynskú linku?
Všetky rozhodnutia o zložení zábezpeky na daň vydané do 31. decembra 2018 sa zrušujú. Daňový úrad peňažnú zábezpeku alebo jej časť zloženú peňažnými prostriedkami na účet daňového úradu, ktorá do 31. decembra 2018 nebola použitá na úhradu nedoplatku na dani, vráti do 28. februára 2019. Daňový úrad pred vrátením zábezpeky na daň primerane uplatní postup podľa § 79 ods.1 zákona č.563/2009 Z.z. o správe daní (daňový poriadok) v z.n.p..
Ďalej z dôvodu, že pojem finančný lízing, ktorý je dodaním tovaru v zmysle článku 14 ods.1 písm. b) smernice 2006/112/ES, má byť v členských štátoch vykladaný jednotne, nie je potrebné zachovanie pravidla, na základe ktorého poskytovateľ cezhraničného finančného lízingu prispôsobí zdaňovanie predmetného lízingu v závislosti od toho, ako sa táto transakcia posúdi podľa zákona o DPH platného v členskom štáte príjemcu (nájomcu). Z tohto dôvodu sa od 1.1.2019 ustanovenie § 8 ods.7 zo zákona o DPH úplne vypustilo.
V súvislosti so spomínanou zmenou miesta dodania vybraných digitálnych služieb sa v rámci ustanovenia § 68 zákona o DPH spresnilo, že uplatňovanie osobitných úprav uvedených v § 68a a § 68b zákona o DPH sa bude vzťahovať len na vybrané digitálne služby, ktorých miestom dodania je členský štát, v ktorom je usadená nezdaniteľná osoba, ktorá je príjemcom takejto služby. V uvedenej súvislosti treba pripomenúť, že ustanovenie § 72 ods.1 bolo doplnené od 1.1.2019 nové písm. h), v rámci ktorého je obsiahnutá povinnosť pri poskytnutí vybraných digitálnych služieb pre nezdaniteľné osoby s miestom dodania v inom členskom štáte vyhotoviť faktúru podľa pravidiel stanovených v zákone o DPH, ak dodávateľ týchto služieb uplatňuje jednu z osobitných úprav uvedených v § 68a alebo § 68b zákona o DPH.
Zákon o DPH účinný od roku 2019 teda umožňuje zdaniť nielen dodanie „nových” budov, ale aj dodanie „použitých alebo starých” budov, ale len vtedy, ak boli tieto použité alebo staré budovy prestavané do takej miery, že ich v skutočnosti možno považovať za nové. Prestavba budovy má z tohto hľadiska totiž rovnakú ekonomickú funkciu (vytvorenie pridanej hodnoty), akú kedysi mala pôvodná výstavba. Z uvedeného dôvodu bude zdaneniu podliehať nielen dodanie novej stavby (zdaneniu bude podliehať dodanie stavby pokiaľ neuplynie 5 rokov od jej prvej kolaudácie alebo prvého užívania stavby), ale aj dodanie staršej stavby, pri ktorej došlo k zmene účelu používania, avšak len za predpokladu, že náklady na stavebné práce predstavovali najmenej 40% hodnoty stavby pred začatím stavebných prác, a taktiež dodanie zrekonštruovanej stavby za predpokladu, že stavebné práce predstavovali najmenej 40% z hodnoty stavby pred začatím prác. Zákon o DPH v tejto súvislosti stanovuje, čo sa považuje za „hodnotu stavby pred začatím stavebných prác”. Vzhľadom na to, že predmetom prestavby resp. rekonštrukcie sú najmä staré budovy, pri ktorých už nie je možné zistiť ich pôvodnú hodnotu, navrhuje sa, aby hlavným ukazovateľom pre porovnanie bola hodnota stavby na voľnom trhu v čase pred prestavbou. Pri určovaní hodnoty vo vzťahu k porovnateľnej stavbe je potrebné brať do úvahy kritérium umiestnenia stavby a časové kritérium. Uplatnenie oslobodenia od dane pri uvedených stavbách je možné až po uplynutí 5 rokov od kolaudácie vzťahujúcej sa na zmenu účelu používania stavby alebo na rekonštrukciu predmetnej stavby.
V zmysle prechodného ustanovenia sa pri dodaní stavby alebo časti stavby ustanovenie § 38 ods.1 písm. b) a c) v znení účinnom od 1. januára 2019 uplatní, ak sa stavebné práce začali po 31. decembri 2018. Takouto úpravou sa zabráni praktickým problémom, ktoré by mohli súvisieť so získaním informácie týkajúcej sa hodnoty stavby alebo časti stavby (jednotlivého bytu, jednotlivého apartmánu a jednotlivého nebytového priestoru) pred začatím stavených prác, v dôsledku ktorých dochádza k zmene účelu užívania stavby alebo jej časti alebo k podstatnej zmene podmienok doterajšieho užívania stavby alebo jej časti, ak sa stavebné práce začali pred 1.1.2019.
Novela zákona o DPH účinná od 1.januára 2019 prináša obmedzenie práva voľby pri dodaní stavby resp. jej časti, ktorá spĺňa podmienky na oslobodenie od DPH. Platiteľ dane pri dodaní nehnuteľnosti oslobodenej od dane, ktorá je určená na bývanie (byt, rodinný dom, bytový apartmán), už nebude môcť využiť voľbu zdanenia tejto nehnuteľnosti. Osobitne sú pritom upravené podmienky oslobodenia od DPH pri dodaní jednotlivého bytu, bytového apartmánu alebo nebytového priestoru. Ak platiteľ dane bude predávať samostatne jednotlivý byt, bytový apartmán alebo nebytový priestor, pri posúdení splnenia časovej podmienky oslobodenia od dane sa rovnako ako pri dodaní stavby bude brať do úvahy ich prvé užívanie povolené na základe kolaudácie budovy. Po dobu 5 rokov odo dňa prvej kolaudácie platiteľ dane nemôže uplatniť oslobodenie od dane na dodanie bytu, apartmánu alebo nebytového priestoru.
Ak sa bude na základe stavebného povolenia rekonštruovať (opravovať) budova resp. spoločné priestory budovy alebo sa budú rekonštruovať jednotlivé byty, nebytové priestory alebo apartmány a náklady na stavebné práce budú predstavovať najmenej 40% z hodnoty bytu, apartmánu alebo nebytového priestoru pred začatím stavebných prác, na účely oslobodenia od dane sa bude pri ich dodaní brať do úvahy kolaudácia po vykonaní stavebných zmien.
Rovnako dochádza k obmedzeniu práva voľby na zdanenie prenájmu nehnuteľnosti, ktorá je určená na bývanie. Bez ohľadu na postavenie príjemcu (nájomcu) je platiteľ dane vždy povinný od 1.1.2019 uplatniť oslobodenie od dane pri nájomnom, ak je predmet nájmu určený na bývanie.
Počnúc rokom 2019 novela zákona o DPH okrem iných skutočností ustanovuje aj obmedzenie práva voľby pri dodaní stavby resp. jej časti, ktorá spĺňa podmienky na oslobodenie od DPH. Konkrétne ide o to, že platiteľ DPH pri dodaní nehnuteľnosti oslobodenej od dane, ktorá je určená na bývanie (byt, rodinný dom, bytový apartmán), nemôže využiť voľbu zdanenia tejto nehnuteľnosti, a to bez ohľadu na postavenie nájomcu. Od 1.januára 2019 je teda povinné uplatňovať oslobodenie od DPH pri nájomnom, ak je predmet nájmu určený na bývanie.
Čo sa týka postupu pri nájomných zmluvách uzatvorených v roku 2015, treba vychádzať z prechodného ustanovenia § 85kg ods.5 zákona o DPH. Z uvedeného ustanovenia vyplýva, že nové pravidlá týkajúce sa nájmu bytu, rodinného domu a apartmánu v bytovom dome upravené v § 38 ods.5 zákona o DPH sa uplatnia v prípade nájomných zmlúv, na základe ktorých budú uvedené nehnuteľnosti odovzdané nájomcovi do užívania po účinnosti novely zákona o DPH – t.j. po 1.1.2019.
Znenie § 54 ods.4 a § 54a ods.2 zákona o DPH sa od 1.januára 2019 spresňuje z dôvodu odstránenia pochybností pre prípad povinnej úpravy odpočítanej dane pri zmene účelu použitia investičného majetku, ktorý platiteľ dane nadobudol formou finančného lízingu.
V aplikačnej praxi vznikali po 1.1.2018 problémy v situáciách, keď platiteľ dane ako kupujúci dostal pri nákupe poľnohospodárskych plodín a tovarov z kovov v hodnote do 5 000 eur v maloobchodnej sieti príp. veľkoobchode doklad z elektronickej registračnej pokladnice. Uvedený problém vznikal z dôvodu, že na rozdiel od riadnej faktúry nebola na doklade z ERP uvedená identifikácia odberateľa, t.j. nebolo tam uvedené jeho meno resp. názov, jeho identifikačné číslo DPH, adresa sídla a nebola tam uvedená ani informácia „prenesenie daňovej povinnosti”, čo je podstatnou náležitosťou pri uplatňovaní prenosu daňovej povinnosti. Kupujúci tak v rozpore s § 69 ods.12 písm. f) a g) zákona o DPH neuplatnil daň na kúpu tohto tovaru. S cieľom odstránenia týchto problémov zákon o DPH účinný od…

References: § 28
 § 40
 § 79
 § 8
 § 68
 § 68
 § 68
 § 72
 § 68
 § 68
 § 38
 § 85
 § 38
 § 54
 § 54
 § 69